Michael Blignaut stel nuwe musiekvideo vry! – Olka Bolka Web & E-Magazine
Die liedjie is baie goed deur radio landswyd ontvang en kan gereeld oor die klankgolwe van stasies landswyd gehoor word.
Die musiekvideo, wat deur Fathom Media in Gauteng verfilm is word nou vrygestel. Dit vertel die verhaal van 'n paartjie se verhoudingsreis. Daar is 'n lekker draai in die video waarvoor die kyker maar kan uitkyk en 'n wonderlike groen Volkswagen-kewertjie wat beslis die ster van die musiekvideo is. VIA TV se Ster-Status aanbieder, Luré Delport, speel die vroulike hoofrol in die storie. "Omrede ek en sy baie goeie vriende is, was die dinamika van ons twee se karakters lekker toe die kameras begin rol het. Van die dele wat ons geskiet het was so effens buite my gemaksone, soos byvoorbeeld die vis wat ek moes vang! Ja, ek erken dit! Ek kan nie en ek hou nie van visvang nie, maar glo my, dit het gesorg vir baie pret op die stel", skerts Michael. Michael vertel verder dat daar baie op stel gelag was en dat hierdie video sy gunsteling video was om te skiet. "Ek kan nie wag om te hoor wat almal gaan dink nie!". Die talentvolle Suna Robberts van Image by Suna was ook verantwoordelik vir die stilering.